Γκρουγιέρ

Το γκρουγιέρ (gruyère), ή γκρουέρα, είναι είδος ελβετικού κίτρινου σκληρού τυριού Π.Ο.Π. από αγελαδινό μη παστεριωμένο γάλα που παίρνει την ονομασία του από το ομώνυμο διαμέρισμα  (Gruyère) του ελβετικού καντονιού του Φριμπούρ (Fribourg) στην Ελβετία, όπου και παράγεται https://fr.wikipedia.org/wiki/Gruy%C3%A8re_suisse.

Ποικιλίες
Το ελβετικό γκρουγιέρ έχει πολλές ποικιλίες με διαφορετικά προφίλ ωρίμασης. Παρασκευάζεται και μία βιολογική ποικιλία. Μια ιδιαίτερη ποικιλία παρασκευάζεται μόνο το καλοκαίρι σε 32 μόνο σαλέ των ελβετικών Άλπεων: το Le Gruyère d' Alpage http://www.gruyere-alpage.ch.

Σε γενικές γραμμές, υπάρχουν τα ακόλουθα δύο προφίλ ωρίμασης:
ελαφρύ/γλυκό: ελάχιστη ωρίμαση 5 μηνών,
αργής ωρίμασης (réserve): ελάχιστη ωρίμαση 10 μηνών.

Στην Ελβετία συναντάμε και πολλά άλλα προφίλ ωρίμασης, όπως σιρσουά (surchoix), παλαιωμένο (vieux), αλατισμένο (salé), αλλά αυτά τα προφίλ ωρίμασης δεν ανήκουν σε προϊόντα Π.Ο.Π..

Το γαλλικό τυρί Le Brouère, που παράγεται στην κοντινή περιοχή των Βόσγιων ορέων (Vosges) της Γαλλίας, θεωρείται ποικιλία γκρουγιέρ.

Le Gruyère Premier Cru
Το Le Gruyère Premier Cru είναι μια ιδιαίτερη ποικιλία, που παράγεται αποκλειστικά στο καντόνι του Φριμπούρ και ωριμάζει για 14 μήνες σε υγρά σπήλαια με υγρασία 95% και θερμοκρασία 13.5 °C (56.3 °F)http://www.vonmuhlenen.ch/index.php?c=02&p=02a&lg=en.

Γκρουγιέρ και γραβιέρα
Το γκρουγιέρ προσομοιάζει στην εμφάνιση και τη διαδικασία παραγωγής με τις ελληνικές γραβιέρες, με τις οποίες συχνά συγχέεται, αλλά διαφέρει στη γεύση και τη σύσταση καθώς οι ελληνικές γραβιέρες Π.Ο.Π. παρασκευάζονται αποκλειστικά από πρόβειο ή αιγοπρόβειο παστεριωμένο γάλαΖυγούρης Νικόλαος Π., Πρακτική τυροκομία - Παράρτημα γεωργικού δελτίου 1938 http://www.ftiaxno.gr/2014/10/paraskeuvi-tiri-graviera.html (με εξαίρεση τις γραβιέρες Π.Ο.Π. Νάξου και Σύρου (Σαν Μιχάλη), οι οποίες γίνονται με αγελαδινό γάλα, του οποίου όμως η γεύση εξαρτάται από τα χόρτα της ελληνικής νησιωτικής υπαίθρου με τα οποία εκτρέφονται τα ζώα Μαμαλάκης Ηλίας, Τα τυριά Π.Ο.Π. της Ελλάδας http://www.eliasmamalakis.gr/cheese-pop.asp ).

Παραπομπές

Εξωτερικοί σύνδεσμοι
 http://www.gruyere.com/en/the-8-stages-of-production Ιστοχώρος του Le Gruyère Π.Ο.Π. 
 http://www.gruyere-alpage.ch Ιστοχώρος του Le Gruyère d' Alpage 

Κατηγορία:Οικονομία της Ελβετίας
Κατηγορία:Σκληρά τυριά
Κατηγορία:Προϊόντα προστατευόμενης ονομασίας προέλευσης
Κατηγορία:Τυριά αγελαδινού γάλακτος
Κατηγορία:Ελβετικά τυριά